अर्नमा गाँवपालिका
अर्नमा गाँवपालिका, नेपाल के प्रदेश संख्या २ के सिराहा जिला में स्थित एक ठो गाँवपालिका बा। नेपाल में नया 744 स्थानीय प्रशासनिक इकाई लागू भइला के बाद से सिराहा जिला के पहिले के अर्नमा लालपुर, महनौर, गौरीपुर आ  कृष्णपुर गांव विकास समिति सभ के मिला के  अर्नमा गांवपालिका बनल ह। ई गांवपालिका में 5 गो वार्ड बा। इ गांवपालिका के कूल जनसंख्या 22,912 बा आ क्षेत्रफल 37.76 वर्गकिलोमिटर बाटे। 

एकर केंद्र पहिले के अर्नमा लालपुर गाविस के कार्यालय मे राखल गइल बा। एह गांवपालिका के उत्तर मे गोलबजार नगरपालिका दक्खिन मे औरही गांवपालिका पुरब मे सुखीपुर नगरपालिका आ पश्चिम मे विष्णुपुर गांवपालिका बाटे।

भूगोल
अर्नमा गांवपालिका नेपाल के सिराहा जिला के हिस्सा हवे आ ई नेपाल में दक्खिनी-पूरबी हिस्सा में पड़े ला। ई इलाका नेपाल के तराई वाला इलाका हवे, मने कि पहाड़ प्रदेश के दक्खिन में समथर जमीन वाला इलाका हऽ।

इहाँ के जलवायु के निचला उष्णकटिबंधी जलवायु में रखल गइल बा हालाँकि, कोपेन के जलवायु बर्गीकरण के हिसाब से ई इलाका Cwb कटेगरी में रखल जाला।

स्थानिय प्रशासन आ शामिल इकाई सभ
नेपाल के बाकी गाँवपालिका सभ नियर, अर्नमा गाँवपालिका में भी स्थानीय प्रशासन के ब्यवस्था बा। इहवों, गाँवपालिका के एक ठो कार्यालय बा आ गाँवपालिका के स्थानीय प्रशासन गांव कार्यपालिका द्वारा चलावल जाला जेकर अध्यक्ष आ उपाध्यक्ष चुनाव होकर चुनल जाला।

गाँवपालिका में आवे वाला गाँव सभ, जिनहन के पाहिले गाँउ बिकास समीति (गाविस) कहल जाय, के बिबरन नीचे दिहल गइल बा:

अर्नमा लालपुर
अर्नमा गाँवपालिका के इकाई बा। पहिले ई अर्नमा लालपुर गाविस के रूप में रहल। नेपालके सन 2011 के जनगणना अनुसार अर्नमा लालपुर के 1,731 घर मे कूल जनसंख्या 9,241 बाटे। एह में मरदाना लोग के संख्या 4,444 आ औरत लोग के संख्या 4,797 बा।

महनौर
अर्नमा गाँवपालिका के इकाई बा। पहिले ई महनौर गाविस के रूप में रहल। नेपालके सन 2011 के जनगणना अनुसार महनौर के 1,060 घर मे कूल जनसंख्या 6,365 बाटे। एह में मरदाना लोग के संख्या 2,976 आ औरत लोग के संख्या 3,389 बा।

गौरीपुर
गौरीपुर, जे पहिले के ब्यवस्था में एगो गाँवबिकास समिति रहल, अब अर्नमा गाँवपालिका के इकाई बा। नेपालके सन 2011 के जनगणना अनुसार इहाँ के 520 घर मे कूल जनसंख्या 3,029 बाटे। एह में मरदाना लोग के संख्या 1,433 आ औरत लोग के संख्या 1,596 बा।

कृष्णपुर बिर्ता 
अर्नमा गाँवपालिका के इकाई बा। पहिले ई कृष्णपुर बिर्ता गाविस के रूप में रहल। नेपाल के सन 2011 के जनगणना अनुसार कृष्णपुर के 736 घर मे कूल जनसंख्या 4,277 बाटे। एह में मरदाना लोग के संख्या 2,087 आ औरत लोग के संख्या 2,190 बा।

इहो  देखल जाय
 नेपाल के गाँवपालिका सभ के लिस्ट
 नेपाल के नगरपालिका सभ के लिस्ट

संदर्भ

बाहरी कड़ी
जिला समन्वय समिति के कार्यालय, सिराहा, नेपाल

नेपाल के गाँवपालिका
प्रदेश संख्या 2 के गाँवपालिका सभ
सिराहा जिला के नगरपालिका आ गाँवपालिका सभ